Edmund Charles Blunden
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1900-tallet
Edmund Charles Blunden var en britisk dikter og litteraturhistoriker. Han deltok i første verdenskrig og skrev en av 1920-årenes berømte krigsskildringer, Undertones of War (1928). Det meste av hans lyrikk finnes i Poems 1914–1930, Poems 1930–1940, Poems of Many Years (1957) og A Hong Kong House (1962).
Blundens diktning utmerker seg ved sin stillferdige og ekte naturlyrikk og sine vare inntrykk av engelsk landskap, særlig fra Kent. Han var en fin kjenner av engelsk litteratur fra begynnelsen av 1800-tallet, og skrev om blant annet Charles Lamb, Percy Bysshe Shelley og John Keats. Han var professor i engelsk litteratur i Tokyo i årene 1924–1927 og lærer ved Merton College, Oxford, i perioden 1931–1943. I 1966 ble han valgt til Professor of Poetry ved universitetet i Oxford. Les mer i Store norske leksikon Storbritannias litteratur Litteratur Thorpe, Michael: The poetry of Edmund Blunden, 1971, isbn 0902811029 Webb, Barry: Edmund Blunden : a biography, 1990, isbn 0-300-04634-0